

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XXXIV/2018

**Dňa:** 21.06.2018

**K bodu programu:** **č. 11**

**Názov materiálu:** **Projekt „Vypracovanie nízkouhlíkovej stratégie mesta Stará Ľubovňa“ – návrh na schválenie podania žiadosti o poskytnutie NFP a spolufinancovania projektu**

**Materiál obsahuje:** Uznesenie MsR

Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Materiál vypracovala:** Mgr. Emília Mačugová

referentka SMM

**Materiál p r e r o k o v a n ý**

* na zasadnutí MsR 12.06.2018 – prijaté uznesenie č. 710:

Mestská rada v Starej Ľubovni po prerokovaní predloženého materiálu

**o d p o r ú č a MsZ**

prerokovať a schváliť

1. predloženie žiadosti o poskytnutie nenávratného finančného príspevku z Európskeho fondu regionálneho rozvoja a štátneho rozpočtu, prostredníctvom Operačného programu Kvalita životného prostredia, na základe 39. výzvy Slovenskej inovačnej a energetickej agentúry ako sprostredkovateľského orgánu pre Operačný program Kvalita životného prostredia, na projekt **„**Vypracovanie nízkouhlíkovej stratégie mesta Stará Ľubovňa“;
2. zabezpečenie realizácie projektu v súlade s výzvou;
3. zabezpečenie povinného spolufinancovania projektu vo výške 1 209,67 € z celkových oprávnených výdavkov;
4. zabezpečenie financovania neoprávnených výdavkov projektu predstavujúcich rozdiel medzi celkovými oprávnenými výdavkami projektu a žiadaným NFP a prípadnou celkovou výškou neoprávnených výdavkov identifikovaných na základe zníženia výšky celkových oprávnených výdavkov projektu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie žiadosti o poskytnutie nenávratného finančného príspevku z Európskeho fondu regionálneho rozvoja a štátneho rozpočtu, prostredníctvom Operačného programu Kvalita životného prostredia, na základe 39. výzvy Slovenskej inovačnej a energetickej agentúry ako sprostredkovateľského orgánu pre Operačný program Kvalita životného prostredia, na projekt „Vypracovanie nízkouhlíkovej stratégie mesta Stará Ľubovňa“;
2. zabezpečenie realizácie projektu v súlade s výzvou;
3. zabezpečenie povinného spolufinancovania projektu vo výške 1 209,67 € z celkových oprávnených výdavkov;
4. zabezpečenie financovania neoprávnených výdavkov projektu predstavujúcich rozdiel medzi celkovými oprávnenými výdavkami projektu a žiadaným NFP a prípadnou celkovou výškou neoprávnených výdavkov identifikovaných na základe zníženia výšky celkových oprávnených výdavkov projektu.

**D ô v o d o v á s p r á v a**

Jednou z povinných príloh k žiadosti o poskytnutie finančných prostriedkov je aj uznesenie mestského zastupiteľstva o zabezpečení spoluúčasti na financovaní prekladaného projektu. Spoluúčasť na financovaní projektu znamená, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným príspevkom a zároveň ako spolufinancovanie prípadnej celkovej výšky neoprávnených výdavkov identifikovaných na základe zníženia výšky celkových oprávnených výdavkov projektu, ku ktorému môže dôjsť v procese posudzovania žiadosti o NFP.

Uvažovaný NFP bude spolufinancovaný v nasledujúcej schéme:

* 85 % Európsky fond regionálneho rozvoja
* 10 % Štátny rozpočet
* 5% Žiadateľ – Mesto Stará Ľubovňa

Predmetom žiadosti o poskytnutie NFP na realizáciu projektu „Vypracovanie nízkouhlíkovej stratégie mesta Stará Ľubovňa“ bude vytvorenie koncepčného dokumentu na obdobie minimálne 5 rokov, zahŕňajúceho posúdenie stavu zásobovania všetkými dostupnými formami využiteľnej energie a aktualizáciu „Koncepcie rozvoja mesta Stará Ľubovňa v oblasti tepelnej energetiky“ spracovanej v roku 2006. Dokument bude zohľadňovať aj klesajúci dopyt po využiteľnom teple a stanoví postup následného optimálneho prispôsobenia sa distribúcie a výroby tepla. Vypracovaná nízkouhlíková stratégia bude klásť dôraz na nízkouhlíkové opatrenia, najmä na energetickú efektívnosť, využívanie obnoviteľných zdrojov energie s ohľadom na ochranu životného prostredia, najmä v súvislosti s produkciou emisií skleníkových plynov a emisií znečisťujúcich látok do ovzdušia. Maximálna možná výška finančného príspevku projektu v danej výzve OPKŽP je 26 000 €. Žiadosť o poskytnutie nenávratného finančného príspevku sa podáva sprostredkovateľskému orgánu pre Operačný program Kvalita životného prostredia, a to Slovenskej inovačnej a energetickej agentúre.