

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XXXIV/2018

**Dňa:** 21.06.2018

**K bodu programu:** **č. 9**

**Názov materiálu: Návrh na schválenie odpredaja nehnuteľností – zimný štadión**

**Materiál obsahuje**: Návrh uznesenia

Stanovisko HK

Stanovisko MF SR

Stanovisko MŠVaV SR

**Materiál predkladá:** PhDr. Ľuboš Tomko

primátor mesta

**Materiál vypracovali:** PhDr. Ľuboš Tomko

primátor mesta

JUDr. Peter Lompart

vedúci odd. VSaSO

Mgr. Štefan Žid

vedúci ref. SMM

**Materiál p r e r o k o v a n ý**

* na zasadnutí MsR 12.06.2018

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **s c h v a ľ u j e**
2. odpredaj nehnuteľného majetku podľa zákona č. 138/1991 Zb. o majetku obcí, § 9a, odsek 8, písmeno e) – prípad hodný osobitného zreteľa do výlučného vlastníctva spoločnosti KEN-EX, spol. s r.o., Železničiarska 3802/37, 080 01 Prešov, IČO: 36454672, a to pozemkov p. č. CKN 884/54, ostatná plocha s výmerou 2050 m², CKN 884/58, zastavané plochy a nádvoria s výmerou 294 m², CKN 2846/374, zastavané plochy a nádvoria s výmerou 849 m², evidovaných na LV č. 3696 v k. ú. Stará Ľubovňa a rozostavanej stavby soc. prevádzkovej budovy pre UĽP bez súpisného čísla postavenej na pozemkoch p. č. CKN 2846/374 a CKN 884/58, evidovanej na LV č. 3696 v k. ú. Stará Ľubovňa v celkovej hodnote 256 000,-- € stanovenej v zmysle Vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov znaleckým posudkom č. 125/2017 zo dňa 18.09.2017 pre stanovenie všeobecnej hodnoty pozemkov p. č. CKN 884/54, CKN 884/58, CKN 2846/374 a rozostavanej stavby soc. prevádzkovej budovy pre UĽP bez súpisného čísla v k. ú. Stará Ľubovňa, vyhotoveným znalcom Ing. Jozefom Arendáčom, Nová Ľubovňa 541, 065 11 Nová Ľubovňa, ev. č.: 910 042 za cenu 1,-- €.

Odpredaj uvedených nehnuteľností je podmienený súhlasným stanoviskom Protimonopolného úradu Slovenskej republiky.

Odôvodnenie osobitného zreteľa: Odpredaj nehnuteľností na účely vybudovania zimného štadióna s umelou ľadovou plochou s minimálnymi rozmermi 56 x 26 m slúžiaceho širokej verejnosti minimálne 8 mesiacov v roku.

Zámer odpredaja nehnuteľností bol zverejnený na úradnej tabuli a webovom sídle Mesta Stará Ľubovňa 03.05.2018;

1. zriadenie práva spätnej kúpy v zmysle § 610 Občianskeho zákonníka ako vecného práva v prospech Mesta Stará Ľubovňa, Obchodná č. 1, 064 01 Stará Ľubovňa, IČO 00330167 na predávané nehnuteľnosti uvedené v časti a) s tým, že predávajúci je oprávnený uplatniť si toto právo voči kupujúcemu v prípade, ak kupujúci v lehote do 2 rokov odo dňa nadobudnutia vlastníckeho práva k predmetným nehnuteľnostiam neskolauduje stavbu zimného štadióna. V prípade, ak si predávajúci právo spätnej kúpy u kupujúceho uplatní, kupujúci nemá nárok na vrátenie ním doposiaľ vynaložených nákladov súvisiacich s realizáciou dostavby zimného štadióna;
2. zriadenie predkupného práva v zmysle § 603 ods. 2 Občianskeho zákonníka na dobu neurčitú ako vecného práva v prospech Mesta Stará Ľubovňa, Obchodná č. 1, 064 01 Stará Ľubovňa, IČO 00330167 na predávané nehnuteľnosti uvedené v časti a) s tým, že mu ich kupujúci, zhodnotené o ním doposiaľ vynaložené náklady súvisiace s realizáciou dostavby zimného štadióna, ponúkne na predaj za kúpnu cenu stanovenú podľa znaleckého posudku, poníženú o sumu 256 000,-- €;
3. osobitné vedľajšie dojednanie, a to povinnosť kupujúceho v prípade, ak kupujúci v budúcnosti odpredá nehnuteľnosti uvedené v časti a), zhodnotené jeho vlastnou investičnou činnosťou, tretej osobe, zaplatiť predávajúcemu sumu rovnajúcu sa všeobecnej hodnote predmetných nehnuteľností vo výške 256 000,-- €;
4. poskytovanie dotácie vo výške 100 000,-- € ročne na obdobie 15 rokov, ktoré bude bližšie upravené osobitnou zmluvou a v súlade so Všeobecne záväzným nariadením Mesta Stará Ľubovňa č. 44 o poskytovaní dotácií. V prípade, ak predávajúci neposkytne kupujúcemu dotáciu na príslušný kalendárny rok, predávajúci sa zaväzuje odkúpiť nehnuteľnosti uvedené v časti a), zhodnotené vlastnou investičnou činnosťou kupujúceho, do svojho vlastníctva na základe výzvy kupujúceho, najneskôr do 90 kalendárnych dní, a to za kúpnu cenu stanovenú podľa znaleckého posudku poníženú o sumu 256 000,-- €;
5. možnosť postúpenia práv a povinností stavebníka, ktorým je v súčasnosti predávajúci, a to osobitnou zmluvou na kupujúceho.
6. **b e r i e n a  v e d o m i e**

v súvislosti s odpredajom uvedeného majetku Mesta:

1. stanovisko hlavného kontrolóra mesta;
2. stanovisko Ministerstva financií SR;
3. stanovisko Ministerstva školstva, vedy a výskumu SR;
4. informáciu primátora mesta o postupe vydania stanoviska Protimonopolného úradu SR.
5. **o d p o r ú č a**

zaradiť do návrhu zmenyRozvojového programu mesta, výstavby a údržby miestnych komunikácií na r. 2018 akciu „Zimný štadión - prístupová cesta a parkovisko“ v sume 380 000,-- €.